समारोह में गज़लगायक अनिरुद्ध सिन्हा ने अपनी गज़ल सुनाकर दर्शकों का मन मोह लिया। इस अवसर पर ‘ नई धारा सम्मान ’ से सम्मानित लेखिका एवं वर्धमान विश्वविद्यालय (पश्चिम बंगाल) की हिन्दी विभाग की प्राध्यापक डॉ रीता सिन्हा ने समाज में व्याप्त कूरीतियों और स्त्रियों की बौद्धिकता और लेखनी पर विस्तारपूर्वक प्रकाश डाला। डॉ रीता सिन्हा ने कहा कि ‘ नई धारा ’ का सम्मान मेरे लिए संकेत है कि मैं समस्त दुराग्रहों से ऊपर उठकर समाज की विडंबनाओं और विसंगतियों को अपनी रचनाओं के माध्यम से लाने का प्रयत्न करूं।